Oficialusis leidinys L 167 , 24/06/1981 p. 0031 - 0038

specialusis leidimas suomių kalba: skyrius 15 tomas 3 p. 0119

specialusis leidimas ispanų kalba: skyrius 15 tomas 3 p. 0031

specialusis leidimas švedų kalba: skyrius 15 tomas 3 p. 0119

specialusis leidimas portugalų kalba skyrius 15 tomas 3 p. 0031



Komisijos sprendimas 1981 m. gegužės 11 d. nustatantis kriterijus, pagal kuriuos valstybės narės Komisijai teikia su cheminių medžiagų sąrašu susijusią informaciją (81/437/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] su paskutiniais pakeitimais padarytais Direktyva 79/831/EEB [2], ypač į jos 13 straipsnio 3 dalį, kadangi Direktyvos 67/548/EEB 13 straipsnio 1 dalis numato Bendrijos rinkoje esančių medžiagų sąrašo sudarymą iki 1981 m. rugsėjo 18 d.; kadangi, sudarydama šį sąrašą, Komisija privalo atsižvelgti į minėtos direktyvos 1 straipsnio 4 dalį ir 8 straipsnį; kadangi dėl laiko ir išlaidų, sudarant sąrašą, reikia naudoti sudėtinį metodą, grindžiamą pamatiniu sąrašu, papildytu gamintojų ar importuotojų deklaracijomis apie neįtrauktų į pamatinį sąrašą medžiagų buvimą Bendrijos rinkoje; kadangi, atsižvelgiant į Derinimo su technikos pažanga komiteto nuomonę, Komisijos sudaromas pamatinis sąrašas turi būti sudarytas pagal duomenis, iš kurių galima būtų pagrįstai ir objektyviai daryti prielaidą, kad jame nurodytos medžiagos Bendrijos rinkoje egzistuoja; kadangi reikia nuostatų, leidžiančių įdiegti į sąrašą įtrauktinų medžiagų deklaravimo valstybių narių kompetentingoms institucijoms tvarką, tokias deklaracijas laikant galiojančiomis Bendrijos rinkai; kadangi taip pat patartina nustatyti, kad deklaracijų pateikimo tvarkos ir tvarkaraščio laikymosi nuostatos būtų priimtos Bendrijos lygmenyje; kadangi šiame sprendime numatytos priemonės atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę, PRIĖMĖ ŠĮ SPRENDIMĄ: 1 straipsnis Siekiant įgalinti Komisiją sudaryti Direktyvos 67/548/EEB 13 straipsnyje numatytą sąrašą, valstybės narės imasi visų reikalingų priemonių užtikrinti, kad būtų tiksliai laikomasi 2 ir 3 straipsniuose bei priede nustatytų etapų ir tvarkos. 2 straipsnis 1. Bendrijos rinkoje iki 1981 m. rugsėjo 18 d. esančių cheminių medžiagų sąrašas, toliau – EINECS (Europos esamų komercinių cheminių medžiagų sąrašas), sudaromas pagal priedo I skirsnyje išdėstytas nuostatas. 2. EINECS sąrašas susideda iš pamatinio sąrašo, toliau – ECOIN (Europos pamatinis sąrašas), kurį iš savo žinioje turimų duomenų sudaro Komisija, ir sąrašo medžiagų, apie kurias paskesnėse deklaracijose Komisijai praneša valstybės narės pagal priedo II skirsnyje išdėstytas nuostatas. 3 straipsnis Valstybės narės imasi visų reikalingų priemonių darbui, susijusiam su EINECS sąrašo sudarymu, atlikti ir koordinuoti. Šiam tikslui Komisija skiria susižinojimo punktą. Tam pačiam tikslui valstybės narės gali nurodyti nacionalinius susižinojimo punktus. Iki 1981 m. birželio 30 d. valstybės narės pasiunčia Komisijai adresus, kuriais turi būti siunčiamos deklaracijos formos. Komisija paskelbia tuos adresus Europos Bendrijų oficialiajame leidinyje. 4 straipsnis Šiame sprendime sąvokų "medžiagos", "preparatas", "pateikimas į rinką" apibrėžimai yra tokie, kokie yra nustatyti Direktyvos 67/548/EEB 2 straipsnyje. 5 straipsnis Šis sprendimas skirtas valstybėms narėms. Priimta Briuselyje, 1981 m. gegužės 11 d. Komisijos vardu Karl-Heinz narjes Komisijos narys [1] OL L 196, 1967 8 16, p. 1. [2] OL L 259, 1979 9 15, p. 10. -------------------------------------------------- PRIEDAS I. EINECS SĄRAŠO RUOŠIMO TVARKA Tvarką sudaro šie etapai: Pirmas etapas - ECOIN pamatinį sąrašą parengia Komisija remdamasi esamais cheminių medžiagų sąrašais. - Kad palengvintų ECOIN pamatinio sąrašo supratimą, Komisija parengia paaiškinamąjį dokumentą, kurį sudaro: - rodyklė, pateikianti CAS registro numeriais pažymėtų medžiagų nomenklatūrą, - CAS registro numeriais pažymėtų medžiagų nomenklatūros abėcėlinė rodyklė, - ECOIN pamatiniame sąraše esamų medžiagų molekulinių formulių rodyklė. - Kad padėtų antrame etape deklaracijas pateikiantiems asmenims, Komisija parengia darbinį dokumentą, pavadintą "Žinomų medžiagų kompendiumas". Kad būtų lengviau juo naudotis, jame pateikiamos trys rodyklės: - rodyklė, pateikianti CAS registro numeriais – EINECS kodu pažymėtų medžiagų nomenklatūrą, - CAS registro numeriais – EINECS kodu pažymėtų medžiagų nomenklatūros abėcėlinė rodyklė, - darbiniame dokumente išvardytų medžiagų molekulinių formulių rodyklė. Darbiniame dokumente paminėtos, bet į ECOIN pamatinį sąrašą neįtrauktos medžiagos, jei jos nėra deklaruotos, į EINECS sąrašą neįtraukiamos. - Bendradarbiaudama su visomis valstybėmis narėmis, Komisija taip pat visomis oficialiomis Bendrijos kalbomis parengia paaiškinamąjį dokumentą, pavadintą "Informacijos teikimas EINECS sąrašui". - Perdavusi valstybėms narėms visus pirmiau minėtus dokumentus, Komisija ECOIN numerių/CAS registro numerių sąrašo forma paskelbia ECOIN Europos Bendrijų oficialiajame leidinyje. Antras etapas - Bendrijos rinkoje iki 1981 m. rugsėjo 18 d. kaip atskirų ar kaip preparatų sudėtinių dalių, bet į ECOIN pamatinį sąrašą neįtrauktų medžiagų deklaracijas gali pateikti gamintojas arba bet kuris kitas Bendrijoje turintis nuolatinę gyvenamąją vietą ir šią (-ias) medžiagą (-as) į rinką pateikęs asmuo, toliau vadinamas "deklaraciją pateikiančiu asmeniu". - Šios deklaracijos turi būti siunčiamos 3 straipsnyje paminėtu (-ais) atitinkamu (-ais) nacionaliniu (-iais) adresu (-ais). - Medžiagų deklaracijos gali būti pateikiamos tik atitinkamomis tuo (-ais) pačiu (-iais) adresu (-ais) gaunamomis formomis. Šias deklaracijas turi siųsti jas pateikiantis asmuo tais pačiais adresais ne vėliau kaip per devynis mėnesius nuo ECOIN pamatinio sąrašo paskelbimo Europos Bendrijų oficialiajame leidinyje. - Taisyklės, kurių reikia laikytis ruošiant deklaracijas, ir formų faksimilės pateikiamos šio priedo II skirsnyje. - Deklaraciją pateikiančio asmens užpildytų deklaracijos formų tinkamą dalį valstybės narės siunčia Komisijos susižinojimo punktui kiek įmanoma greičiau, bet ne vėliau kaip per 30 dienų nuo jų gavimo. - Komisijos susižinojimo punktas negali priimti jokios deklaracijos formos praėjus 12 mėnesių nuo ECOIN pamatinio sąrašo paskelbimo Europos Bendrijų oficialiajame leidinyje. Trečias etapas - Iš ECOIN pamatinio sąrašo Komisija sudaro EINECS sąrašą, prie ano pridėdama valstybėms narėms, kurios turės užtikrinti atitinkamų deklaracijų tinkamos dalies siuntimą, deklaruotas medžiagas. - Komisijai nagrinėjant ir apdorojant įvairias medžiagų deklaravimo formas, gali prireikti kai kuriuos dalykus (pvz., klaidas, susijusias su CAS numeracija, nomenklatūra ir t. t.) išsiaiškinti. Šiuo atveju Komisija siunčia raštišką informacijos prašymą valstybei narei, kuri per 15 dienų persiunčia jį deklaraciją pateikusiam asmeniui. - Deklaraciją pateikęs asmuo per 45 dienas privalo raštu atsakyti į valstybės narės atsiųstą prašymą. Šis atsakymas per 15 dienų nusiunčiamas į Komisijos susižinojimo punktą. - Per 90 dienų nuo informacijos prašymo dienos negavusi jokio atsakymo, Komisija yra įgaliota, pasikonsultavus su valstybe nare, priimti sprendimą remdamasi savo turima informacija. Jei yra paskirtas vienas ar daugiau susižinojimo punktų, jis(jie) atlieka pirmiau minėtas užduotis už valstybę narę. Ketvirtas etapas EINECS sąrašas paskelbiamas Europos Bendrijų oficialiajame leidinyje. II. DEKLARACIJŲ RUOŠIMO TAISYKLĖS 1. Deklaruoti galima bet kokią medžiagą, kaip apibrėžta šio sprendimo 4 straipsnyje, atitinkančią vieną iš žemiau išvardytų kriterijų: a) medžiaga turi būti pateikta į rinką tikrai komerciniams tikslams nuo 1971 m. sausio 1 d. iki 1981 m. rugsėjo 18 d. imtinai; b) medžiaga yra monomeras, iš kurio polimerizacijos, polikondensacijos ir poliadicijos būdais pagaminti junginiai esantys rinkoje nuo 1971 m. sausio 1 d. iki 1981 m. rugsėjo 18 d. imtinai, buvo pagaminti. 2. Nereikia deklaruoti medžiagos, kuri atitinka vieną iš žemiau išvardytų kriterijų: a) bet kokios nuo 1971 m. sausio 1 d. iki 1981 m. rugsėjo 18 d. imtinai išimtinai mokslinių tyrimų, plėtros ir/ar analitiniams tikslams pateiktos į rinką medžiagos; b) bet kokio tyčia padaryto mišinio; c) bet kokios komercinės vertės neturinčios priemaišos; d) polimerizacijos, polikondensacijos ar poliadicijos būdais pagamintų junginių. 3. Kaip pateikti deklaraciją: a) norėdamas deklaruoti medžiagą, neįtrauktą į ECOIN pamatinį sąrašą, bet išvardytą darbiniame dokumente "Žinomų medžiagų kompendiumas", deklaraciją pateikiantis asmuo privalo naudoti A formą (kurios faksimilė pateikiama toliau) ir tinkamai užpildytą bei pasirašytą siųsti ją nacionaliniu (-iais) adresu (-ais); b) norėdamas deklaruoti medžiagą, neįtrauktą nei į ECOIN pamatinį sąrašą, nei į darbinį dokumentą "Žinomų medžiagų kompendiumas", bet kurios Cheminių medžiagų santrumpų tarnybos (CAS) registro numeris yra žinomas, deklaraciją pateikiantis asmuo privalo naudoti B formą (kurios faksimilė pateikiama toliau) ir tinkamai užpildytą bei pasirašytą siųsti ją nacionaliniu (-iais) adresu (-ais); c) norėdamas deklaruoti medžiagą, neįtrauktą nei į ECOIN pamatinį sąrašą, nei į darbinį dokumentą "Žinomų medžiagų kompendiumas", ir kurios Cheminių medžiagų santrumpų tarnybos (CAS) registro numeris nėra žinomas, deklaraciją pateikiantis asmuo privalo naudoti C formą (kurios faksimilė pateikiama toliau) ir tinkamai užpildytą bei pasirašytą siųsti ją nacionaliniu (-iais) adresu (-ais). Užpildydamas C formą, deklaraciją pateikiantis asmuo privalo, laikydamasis dokumente "Informacijos teikimas EINECS sąrašui" pateiktų nurodymų, kiek įmanoma detaliau aprašyti tą cheminę medžiagą. Kiti deklaracijų ruošimo nurodymai surašyti dokumente "Informacijos teikimas EINECS sąrašui". +++++ TIFF +++++ +++++ TIFF +++++ +++++ TIFF +++++ --------------------------------------------------